CELEX: 32011R0588
Language: sl
Date: 2011-06-20 00:00:00
Title: Uredba Sveta (EU) št. 588/2011 z dne 20. junija 2011 o spremembah Uredbe (ES) št. 765/2006 o omejevalnih ukrepih proti predsedniku Lukašenku in nekaterim uradnikom Belorusije

21.6.2011   
            
            
               SL
            
            
               Uradni list Evropske unije
            
            
               L 161/1
            
         UREDBA SVETA (EU) št. 588/2011
   z dne 20. junija 2011
   o spremembah Uredbe (ES) št. 765/2006 o omejevalnih ukrepih proti predsedniku Lukašenku in nekaterim uradnikom Belorusije
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 215 Pogodbe,
   ob upoštevanju Sklepa Sveta 2011/357/SZVP z dne 20. junija 2011 o spremembah Sklepa 2010/639/SZVP o omejevalnih ukrepih proti nekaterim uradnikom Belorusije (1),
   ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
   ob upoštevanju naslednjega:
   
               (1)
            
            
               Uredba (ES) št. 765/2006 z dne 18. maja 2006 (2) določa zamrznitev sredstev predsednika Lukašenka in nekaterih uradnikov Belorusije.
            
         
               (2)
            
            
               Svet je s Sklepom 2011/357/SZVP odločil, da bo v zvezi z Belorusijo sprejel nekatere dodatne omejevalne ukrepe, zlasti z uvedbo embarga na orožje in prepovedjo opreme za notranjo represijo.
            
         
               (3)
            
            
               Nekateri deli teh ukrepov spadajo na področje uporabe Pogodbe o delovanju Evropske unije, zato je za njihovo izvajanje potreben regulativni ukrep na ravni Unije, predvsem z namenom zagotovitve, da jih bodo gospodarski subjekti v vseh državah članicah enotno izvajali.
            
         
               (4)
            
            
               Zaradi resnosti razmer v Belorusiji ter v skladu s Sklepom Sveta 2011/357/SZVP bi se morali na seznam oseb in subjektov, za katere veljajo omejevalni ukrepi, iz Priloge IA k Uredbi (ES) št. 765/2006 vključiti dodatne osebe in subjekti.
            
         
               (5)
            
            
               Zato bi bilo treba Uredbo (ES) št. 765/2006 ustrezno spremeniti.
            
         
               (6)
            
            
               Da se zagotovi učinkovitost ukrepov v tej uredbi, bi morala ta uredba začeti veljati takoj –
            
         SPREJEL NASLEDNJO UREDBO:
   Člen 1
   Uredba (ES) št. 765/2006 se spremeni:
   
               1.
            
            
               naslov Uredbe (ES) št. 765/2006 se nadomesti z naslednjim:
               „Uredba Sveta (ES) št. 765/2006 z dne 18. maja 2006 o omejevalnih ukrepih v zvezi z Belorusijo“;
            
         
               2.
            
            
               člen 1 se spremeni:
               
                           (a)
                        
                        
                           točka 5 se nadomesti z naslednjim:
                           
                                       „5.
                                    
                                    
                                       „Ozemlje Skupnosti“ pomeni ozemlja držav članic, vključno z njihovim zračnim prostorom, kjer se uporablja Pogodba, pod pogoji, določenimi v Pogodbi.“;
                                    
                                 
                     
                           (b)
                        
                        
                           doda se naslednja nova točka:
                           
                                       „6.
                                    
                                    
                                       „Tehnična pomoč“ pomeni vsako tehnično podporo pri popravilih, razvoju, proizvodnji, sestavljanju, preizkušanju, vzdrževanju ali drugih tehničnih storitvah in je lahko v obliki navodil, svetovanja, usposabljanja, prenosa praktičnega znanja ali spretnosti ali svetovalnih storitev; tehnična pomoč vključuje tudi ustne oblike pomoči.“;
                                    
                                 
                     
         
               3.
            
            
               vstavijo se naslednji členi:
               „Člen 1a
               1.   Prepovedano je:
               
                           (a)
                        
                        
                           neposredno ali posredno prodajati, dobavljati, prenašati ali izvažati opremo iz Priloge III, ki se lahko uporablja za notranjo represijo, ne glede na to, ali izvira iz Unije ali ne, vsem osebam, subjektom ali organom v Belorusiji ali vsem drugim osebam, subjektom ali organom za uporabo v Belorusiji;
                        
                     
                           (b)
                        
                        
                           zavestno in namerno sodelovati v dejavnostih, katerih namen ali učinek je izogibanje prepovedim iz točke (a).
                        
                     2.   Odstavek 1 se ne uporablja za zaščitna oblačila, vključno z zaščitnimi jopiči in vojaškimi čeladami, ki jih izključno za osebno uporabo v Belorusijo začasno izvozijo osebje Združenih narodov (ZN), osebje Unije ali njenih držav članic, predstavniki medijev ali humanitarni delavci in delavci za razvoj ter z njimi povezano osebje.
               3.   Pristojni organi držav članic, navedeni na spletnih straneh iz Priloge II, lahko z odstopanjem od odstavka 1 odobrijo prodajo, dobavo, prenos ali izvoz opreme, ki bi se lahko uporabljala za notranjo represijo, pod pogoji, za katere menijo, da so primerni, če ugotovijo, da je ta oprema namenjena izključno za humanitarne namene ali zaščito.
               Člen 1b
               1.   Prepovedano je:
               
                           (a)
                        
                        
                           neposredno ali posredno zagotavljati tehnično pomoč, ki je povezana z blagom in tehnologijo s Skupnega seznama vojaškega blaga Evropske unije (3) (v nadaljnjem besedilu: „Skupni seznam vojaškega blaga“) ali z zagotavljanjem, proizvodnjo, vzdrževanjem in uporabo blaga s tega seznama, vsem osebam, subjektom ali organom v Belorusiji ali za uporabo v Belorusiji;
                        
                     
                           (b)
                        
                        
                           neposredno ali posredno zagotavljati tehnično pomoč ali posredniške storitve, ki so povezane z opremo iz Priloge III, ki se lahko uporablja za notranjo represijo, vsem osebam, subjektom ali organom v Belorusiji ali za uporabo v Belorusiji;
                        
                     
                           (c)
                        
                        
                           neposredno ali posredno zagotavljati financiranje ali finančno pomoč, povezano z blagom in tehnologijo s Skupnega seznama vojaškega blaga ali iz Priloge III, vključno zlasti s subvencijami, posojili in zavarovanjem kreditnih izvoznih poslov, za kakršno koli prodajo, dobavo, prenos ali izvoz takšnega blaga ali tehnologije ali za kakršno koli zagotavljanje s tem povezane tehnične pomoči vsem osebam, subjektom ali organom v Belorusiji ali za uporabo v Belorusiji;
                        
                     
                           (d)
                        
                        
                           zavestno in namerno sodelovati v dejavnostih, katerih namen ali učinek je izogibanje prepovedim iz točk (a) do (c).
                        
                     2.   Z odstopanjem od odstavka 1, se te prepovedi ne uporabljajo za:
               
                           (a)
                        
                        
                           nesmrtonosno vojaško opremo ali opremo, ki bi se lahko uporabila za notranjo represijo, namenjeno izključno za humanitarne namene ali zaščitno uporabo ali programe ZN in Unije za vzpostavljanje institucij, ali operacije EU in ZN za krizno upravljanje; ali
                        
                     
                           (b)
                        
                        
                           nebojna vozila, opremljena z materiali za balistično zaščito, ki so namenjena izključno zaščiti osebja Unije in njenih držav članic v Belorusiji,
                        
                     če pristojni organ države članice, naveden na spletnih straneh iz Priloge II, predhodno odobri takšno zagotavljanje.
               3.   Odstavek 1 se ne uporablja za zaščitna oblačila, vključno z zaščitnimi jopiči in vojaškimi čeladami, ki jih izključno za osebno uporabo v Belorusijo začasno izvozijo osebje ZN, osebje Unije ali njenih držav članic, predstavniki medijev ali humanitarni delavci in delavci za razvoj ter z njimi povezano osebje.
               
                  (3)  UL C 86, 18.3.2011, str. 1.“"
						
            
         Člen 2
   1.   Osebe in subjekti s seznama iz Priloge I k tej uredbi se dodajo na seznam iz Priloge IA Uredbe (ES) 765/2006.
   2.   Priloga II k tej uredbi se doda k Uredbi (ES) št. 765/2006.
   Člen 3
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Luxembourgu, 20. junija 2011
      
         
            Za Svet
         
         
            Predsednica
         
         C. ASHTON
      
   
   
      (1)  Glej stran 25 tega uradnega lista.
   
      (2)  UL L 134, 20.5.2006, str. 1.
   
      PRILOGA I
      
         Osebe in subjekti iz člena 2(1)
      
      A.   Osebe
      
      
                   
               
               
                  Priimek in ime
                  Beloruska transkripcija
                  Ruska transkripcija
               
               
                  Priimek in ime
                  (beloruska transkripcija)
               
               
                  Priimek in ime
                  (ruska transkripcija)
               
               
                  Kraj in datum rojstva, drugi podatki za ugotavljanje istovetnosti
                  (številka potnega lista, …)
               
               
                  Razlogi
               
            
                  1
               
               
                  Andrey Kazheunikau
                  Andrey Kozhevnikov
               
               
                  Андрэй Кажэўнiкаў
               
               
                  Андрей Кожевников
               
               
                   
               
               
                  Državni tožilec v zadevi proti nekdanjima predsedniškima kandidatoma Vladimirju Neklyaevu in Vitalyju Rimashevskyju, članom ekipe Neklyaeve kampanje Andreiju Dmitrievu, Aleksandru Feduti in Sergeiju Vozniaku ter namestnici predsednika "Mlade fronte" Anastasii Polozhanka. Obtožba, ki jo je predstavil, je bila očitno politično motivirana, z njo pa je očitno kršil Zakon o kazenskem postopku. Temeljila je na napačni klasifikaciji dogodkov, ki so se zgodili 19. decembra 2010, in ni bila podprta z dokazi in izjavami prič.
               
            
                  2
               
               
                  Grachova, Liudmila
                  (Grachova, Ludmila; Grachova Lyudmila)
                  Gracheva Liudmila
                  (Gracheva Lyudmila; Grachiova Ludmila)
               
               
                  Грачова Людмiла
               
               
                  Грачева Людмила
               
               
                   
               
               
                  Sodnica na sodišču okrožja Leninski v Minsku. Obravnavala je zadevo proti nekdanjima predsedniškima kandidatoma Nikolaiju Statkevichu in Dmitriju Ussu ter proti političnim in civilnodružbenim aktivistom Andreiju Pozniaku, Aleksandru Klaskovskemu, Aleksandru Kvetkevichu, Artiomu Gribkovu in Dmitriju Bulanovu. Način, na katerega je vodila sojenje, je pomenil očitno kršitev Zakona o kazenskem postopku. Sprejela je uporabo dokazov in pričevanj, ki za obtožene niso bili relevantni.
               
            
                  3
               
               
                  Chubkavets Kiril
                  Chubkovets Kirill
               
               
                  Чубкавец Кiрыл
               
               
                  Чубковец Кирилл
               
               
                   
               
               
                  Državni tožilec v zadevi proti nekdanjima predsedniškima kandidatoma Nikolaiju Statkevichu in Dmitriju Ussu ter proti političnim in civilnodružbenim aktivistom Andreiju Pozniaku, Aleksandru Klaskovskemu, Aleksandru Kvetkevichu, Artiomu Gribkovu in Dmitriju Bulanovu. Obtožba, ki jo je predstavil, je bila očitno politično motivirana, y njo pa je očitno kršil Zakona o kazenskem postopku. Temeljila je na napačni klasifikaciji dogodkov, ki so se zgodili 19. decembra 2010, in ni bila podprta z dokazi in izjavami prič.
               
            
                  4
               
               
                  Peftiev Vladimir
                  Peftiev Vladimir Pavlovich
               
               
                  Пефцiеў Уладзiмiр Паўлавiч
               
               
                  Пефтиев Владимир Павлович
               
               
                  Rojen 1. julija 1957 v kraju Berdyansk, Zaporizhia Oblast, Ukrajina
                  Št. zdajšnjega potnega lista: MP2405942
               
               
                  Oseba, povezana s predsednikom Lukašenkom in njegovo družino. Glavni svetovalec predsednika Lukašenka za področje gospodarstva in ključni finančni sponzor Lukašenkovega režima. Predsednik sveta delničarjev družbe Beltechexport, največjega podjetja za izvoz/uvoz obrambnih proizvodov v Belorusiji.
               
            
         
      B.   Subjekti
      
      
                   
               
               
                  Ime
                  Beloruska transkripcija
                  Ruska transkripcija
               
               
                  Ime
                  (beloruska transkripcija)
               
               
                  Ime
                  (ruska transkripcija)
               
               
                  Podatki za ugotavljanje istovetnosti
               
               
                  Razlogi
               
            
                  1
               
               
                  Beltechexport
               
               
                   
               
               
                  ЗАО „Белтехэкспорт“
               
               
                  
                              Republika Belorusija,
                           
                        
                              220012, Minsk,
                           
                        
                              Nezavisimost ave., 86-B
                           
                        
                              Tel.: (+375 17) 263-63-83,
                           
                        
                              Faks: (+375 17) 263-90-12
                           
                        
               
                  Subjekt pod nadzorom Vladimirja Peftieva
               
            
                  2
               
               
                  Sport-Pari
                  (upravljavec družbe Republican Lottery)
               
               
                   
               
               
                  ЗАО „Спорт-пари“ (оператор республиканской лотереи)
               
               
                   
               
               
                  Subjekt pod nadzorom Vladimirja Peftieva
               
            
                  3
               
               
                  Private Unitary Enterprise (PUE) BT Telecommunications
               
               
                   
               
               
                  частное унитарное предприятие ЧУП „БТ Телекоммуникации“
               
               
                   
               
               
                  Subjekt pod nadzorom Vladimirja Peftieva
               
            
   
      PRILOGA II
      
         
            „PRILOGA III
            
               Seznam opreme, ki se lahko uporablja za notranjo represijo iz členov 1a in 1b
            
            
                     
                        1.
                     
                     
                        Naslednje strelno orožje, strelivo in pripadajoči pribor:
                        
                                    1.1
                                 
                                 
                                    strelno orožje, ki ni zajeto v ML 1 in ML 2 Skupnega seznama vojaškega blaga Evropske unije (1) (v nadaljnjem besedilu: Skupni seznam vojaškega blaga);
                                 
                              
                                    1.2
                                 
                                 
                                    strelivo, posebej izdelano za strelno orožje iz točke 1.1, in posebej zanj izdelani sestavni deli;
                                 
                              
                                    1.3
                                 
                                 
                                    namerilne naprave za orožje, ki niso zajete v Skupnem seznamu vojaškega blaga.
                                 
                              
                  
                     
                        2.
                     
                     
                        Bombe in granate, ki niso zajete v Skupnem seznamu vojaškega blaga.
                     
                  
                     
                        3.
                     
                     
                        Naslednja vozila:
                        
                                    3.1
                                 
                                 
                                    vozila, opremljena z vodnimi topovi, posebej izdelana ali prirejena za obvladovanje nemirov;
                                 
                              
                                    3.2
                                 
                                 
                                    vozila, posebej izdelana ali prirejena tako, da jih je mogoče naelektriti zaradi odganjanja protestnikov;
                                 
                              
                                    3.3
                                 
                                 
                                    vozila, posebej izdelana ali prirejena za odstranjevanje ovir, vključno z gradbeno opremo z balistično zaščito;
                                 
                              
                                    3.4
                                 
                                 
                                    vozila, posebej izdelana za prevoz ali prenos zapornikov in/ali pripornikov;
                                 
                              
                                    3.5
                                 
                                 
                                    vozila, posebej izdelana za razporeditev mobilnih ovir;
                                 
                              
                                    3.6
                                 
                                 
                                    sestavni deli za vozila iz točk 3.1 do 3.5, posebej izdelana za obvladovanje nemirov.
                                    
                                                
                                                   Opomba 1
                                                
                                             
                                             
                                                Ta točka ne zajema vozil, ki so posebej namenjena gašenju požarov.
                                             
                                          
                                                
                                                   Opomba 2
                                                
                                             
                                             
                                                V točki 3.5 izraz „vozila“ vključuje priklopnike.
                                             
                                          
                              
                  
                     
                        4.
                     
                     
                        Naslednje eksplozivne snovi in sorodna oprema:
                        
                                    4.1
                                 
                                 
                                    oprema in naprave, posebej izdelane za sprožanje eksplozij z električnimi ali neelektričnimi sredstvi, vključno z napravami za vžig, detonatorji, netili, ojačevalci eksplozije in vžigalnimi vrvicami, ter posebej zanje izdelani sestavni deli; razen opreme in naprav, posebej izdelanih za določene komercialne namene, ki z eksplozivnimi sredstvi povzročajo sprožitev ali delovanje druge opreme ali naprav, katerih funkcija ni povzročanje eksplozij (npr. polnilci zračnih blazin pri avtomobilih, prenapetostna zaščita sprožilcev gasilnih škropilnih naprav);
                                 
                              
                                    4.2
                                 
                                 
                                    eksplozivni naboji z linearnim rezalnim učinkom, ki niso zajeti v Skupnem seznamu vojaškega blaga;
                                 
                              
                                    4.3
                                 
                                 
                                    drugi eksplozivi, ki niso zajeti v Skupnem seznamu vojaškega blaga, in naslednje sorodne snovi:
                                    
                                                a.
                                             
                                             
                                                amatol;
                                             
                                          
                                                b.
                                             
                                             
                                                nitroceluloza (z več kot 12,5 % dušika);
                                             
                                          
                                                c.
                                             
                                             
                                                nitroglikol;
                                             
                                          
                                                d.
                                             
                                             
                                                pentaeritritol tetranitrat (PETN);
                                             
                                          
                                                e.
                                             
                                             
                                                pikril klorid;
                                             
                                          
                                                f.
                                             
                                             
                                                2,4,6-trinitrotoluen (TNT).
                                             
                                          
                              
                  
                     
                        5.
                     
                     
                        Naslednja zaščitna oprema, ki ni zajeta v ML 13 Skupnega seznama vojaškega blaga:
                        
                                    5.1
                                 
                                 
                                    zaščitni jopiči, ki so neprebojni in/ali zagotavljajo zaščito pred vbodi;
                                 
                              
                                    5.2
                                 
                                 
                                    neprebojne zaščitne čelade, policijske čelade, policijski ščiti ter neprebojni ščiti.
                                    
                                       Opomba: ta točka ne zajema
                                    
                                    
                                                —
                                             
                                             
                                                
                                                   opreme, posebej izdelane za športne dejavnosti;
                                                
                                             
                                          
                                                —
                                             
                                             
                                                
                                                   opreme, posebej izdelane za zahteve varnosti pri delu.
                                                
                                             
                                          
                              
                  
                     
                        6.
                     
                     
                        Simulatorji za vadbo uporabe strelnega orožja, ki niso zajeti v ML 14 Skupnega seznama vojaškega blaga, ter posebej zanje razvita programska oprema.
                     
                  
                     
                        7.
                     
                     
                        Naprave za nočno opazovanje in toplotno slikanje ter svetlobne ojačevalne cevi, razen tistih, ki so zajete v Skupnem seznamu vojaškega blaga.
                     
                  
                     
                        8.
                     
                     
                        Bodeča žica.
                     
                  
                     
                        9.
                     
                     
                        Vojaški noži, bojni noži in bajoneti z več kot 10 cm dolgim rezilom.
                     
                  
                     
                        10.
                     
                     
                        Proizvodna oprema, posebej izdelana za vse predmete s tega seznama.
                     
                  
                     
                        11.
                     
                     
                        Posebna tehnologija za razvoj, proizvodnjo ali uporabo predmetov, navedenih na tem seznamu.“.
                     
                  
      
      
         (1)  UL C 86, 18.3.2011, str. 1.